‘ซีไอเอ็มบี’หวัง2ปีโบรกเกอร์ท็อป5
บล.ซีไอเอ็มบี วาดแผนเป็นท็อป 5 ในปี 2557 เปิดตัว 5 ขุนพล ชูจุดแข็ง วาณิชธนกิจรายย่อยสถาบัน
24 ม.ค. 2556

บล.ซีไอเอ็มบี วาดแผนเป็นท็อป 5 ในปี 2557 เปิดตัว 5 ขุนพล ชูจุดแข็ง วาณิชธนกิจรายย่อยสถาบัน 
นายสุชาย สุทัศน์ธรรมกุล ประธานเจ้าหน้าที่บริหาร บริษัทหลักทรัพย์ (บล.) ซีไอเอ็มบี (ประเทศไทย) เผยว่า ขณะนี้บริษัทมีความพร้อมประกาศเป็นโบรกเกอร์อันดับ 1 ใน 5 ของอุตสาห กรรมภายในปี 2557 หลังจากใช้เวลาปรับโครงสร้างภายในกว่า 1 ปี ควบรวมกิจการกับ บล.ซิกโก้ 
บริษัทตั้งเป้าหมายว่าปี 2556 จะอยู่ที่อันดับ 56 มีส่วนแบ่งการตลาดที่ 5% เทียบจากสิ้นปี 2555 อยู่อันดับ 10 มีส่วนแบ่งตลาด 4% และปัจจุบันอยู่อันดับ 8 มีส่วนแบ่งการตลาดที่ 4.2% 
บริษัทชูกลยุทธ์หลักเป็น บล.ที่เสาหลักเข้มแข็งทั้ง 3 ด้าน คือ งานวาณิชธนกิจ นักลงทุนรายย่อย และนักลงทุนสถาบันภายใต้การดูแลของผู้บริหาร 5 คน 
ด้านนักลงทุนสถาบันมี น.ส.กันยารัตน์ กัลยาวรัตม์ ผู้อำนวยการฝ่ายขาย ลูกค้าสถาบันในและต่างประเทศ ส่วนนายกิตติศักดิ์ อมรชัยโรจน์กุล รองประธานเจ้าหน้าที่บริหารด้านลูกค้าบุคคล 1 ดูแลลูกค้ารายย่อยที่มีการเชื่อมต่อกับลูกค้าของธนาคารซีไอเอ็มบี ไทย รวมถึงดูแลบัญชีซื้อขายของ บล.(ป๊อปเทรด) ซึ่งลงทุนเพียง 60-70 ของมูลค่าพอร์ตลงทุนทั้งหมด 800-900 ล้านบาท ปีนี้หวังอัตราตอบแทนที่ 12-15% 
นายศิริพงษ์ สุทธาโรจน์ รองประธานเจ้าหน้าที่บริหารด้านลูกค้าบุคคล ดูแล และปีนี้มีแผนขยายสาขาเพิ่มอีก 6 แห่ง ปัจจุบันที่มีทั้งหมด 20 แห่ง ฝ่ายวิจัยมีนายเกษม พันธ์รัตนมาลา กรรมการผู้จัดการฝ่ายวิเคราะห์ เป็นผู้ดูแลซึ่งปัจจุบันออกบทวิเคราะห์ที่ครอบคลุมทั้งหมด 100 บริษัท คิดเป็นมูลค่าหลักทรัพย์ตามราคาตลาด (มาร์เก็ตแคป) 85% ของตลาดรวม โดยปีนี้จะเพิ่มบทวิเคราะห์ในบริษัทขนาดกลางมากขึ้น